

**Retningslinje for utbetaling av møtegodtgjørelse til brukerrepresentantene i Nasjonal kompetanetjeneste for døvblindes samarbeidsforum**

Ifølge mandat til samarbeidsforum i NKDB skal koordineringsenheten dekke utgifter til reise og opphold for to representanter fra hver av brukerorganisasjonene i forbindelse med møter etter statens satser. Møtegodtgjørelsen betales etter gjeldende satser i Helse Nord.

Retningslinjen gjelder for disse brukerorganisasjonene:

* Foreningen Norges døvblinde
* Foreningen Norges døvblinde, avdeling døvblindfødte
* Landsforbundet for kombinert syns- og hørselshemmede/døvblinde

Brukerrepresentanter får honorering på kroner 573 pr. time for inntil seks timer pr. møtedag iht. sats i statens personalhåndbok.

Etter møtet sender den enkelte representant reiseregning til koordineringsenheten.

Generelle presiseringer:

* Rimeligste alternative reisemåte vil bli dekket.
* Møtegodtgjøring utbetales ikke ved sykdom eller annet fravær.
* Ved avlysning av planlagte møter gis det som utgangspunkt ikke honorar, hvis ikke annet avtales.
* Refusjonskrav skal sendes innen **to måneder** etter at reisen/møtet er avviklet.
* Mottagere av godtgjøring for møter og reiser som får trygdeytelser, er selv ansvarlig for å opptre i samsvar med NAV sitt regelverk.